Sierra de Badenas

La sierra de Badenas ye un conchunto de cabezos de materials paleozoicos y triasicos que bi ha en la serranía de Cucalón a lo nord-este de lo sulco erosivo de Collado de Per Esteban y Perafita, a on que naixen los ríos Camaras y Nogueta. Los materials paleozoicos d'esta sierra perteneixen a lo macizo de Calatayú y Mont Albán, Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983. pp 523-524. de la branca aragonesa de lo Sistema Iberico.

 Altarias 
L'altaria principal ye la Modorra de Badenas (1.332 m), seguida de la Modorra de Mezquita con 1.290 m, penya Tajada con 1.382 m, cabezo Royo con 1.374 m, El Cerro con 1.357 m, Corneruelo con 1.336 m, cabezo d'el Cuervo con 1.328 m, penya d'el Cuervo con 1.300 m, la Colorcha con 1.274 m, El Castellar con 1.238 m y El Castillo con 1.200 m. José Miguel Simón Domingo: La Sierra de Oriche. Revista Oriche, 40-41, 20-30 de chulio.

 Toponimia 
L'oronimo sierra de Badenas ha caito en desuso substituito en Loscos como La Sierra u Los Cabezos, considerando-se estos releus como part de la sierra d'Orich adintro de la sierra de Cucalón. Bi ha mencions antigas a la sierra de Badenas en textos relacionaus con la guerra de los Peros: en 1359 lo rei Pero lo Cerimonioso ordenó a los pastors de la Comunidat de Daroca que levasen lo ganau a la sierra de Badenas. João Batista Labanha fa mención de la sierra de Badenas en lo suyo libro "Itinerario del Reyno de Aragón (1610-1611)" escrito en portugués:

 Cheolochía 
Los materials paleozoicos d'este sector de lo macizo de Calatayú y Mont Albán perteneixen en la suya mes gran part a la "unidat de Ferrera", con una representación menor de materials probablement asignables a la "unidat de Mesons". Liñán, Eladio, Villas, Enrique, Gozalo, R: El Paleozoico de Teruel, articlo publicau en Introducción a la geología de la provincia de Teruel, Instituto de Estudios Turolenses, 1991, pp 11-33 Bi ha materials d'edat cambriana (losetas y ortoquarcitas), y un conchunto formau por calsineras, ortoquarcitas, losetas y grauwacas que van dende l'Ordovicián a lo Devonián. José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984. p 96-100. Tamién bi ha una representación chica de rocas volcanicas formadas en la Orochenia Herzinica. Tomás Sanz Serrano: Serranías de Cucalón: guía general de las sierras de Cucalón, Oriche y Fonfría. CEJ-Comarca del Jiloca, 2007. ISBN 94-84-611-9911-2, p 12.

Por dencima de los materials paleozoicos bi ha un Triasico discordant de calsineras de facies Muschelkalk y salagons con cheso de facies Keuper, seguius de representacions chicas de Churasico.

Bi ha un nuclio Triasico d'un anticlinal destripau que desparte esta sierra de la sierra de Cucalón situada a l'ueste.

 Referencias 

 Bibliografía 
 Eduardo Viñuales Cobos: Red Natural de Aragón. Jiloca nº 18, 2007.
 Instituto Geológico y Minero de España: Libro Jubilar J.M.Rios. Geología de España Tomo I. Instituto Geológico y Minero de España, 1983. 
 José Luis Peña Monné et al. : Geomorfología de la Provincia de Teruel. Instituto de Estudios Turolenses, 1984.

Categoría:Sierra de Badenas